**Тема: «Существительноела жинс»**

**(даргала ва урусла мезаназиб существительноела**

**мешудеш ва дек1ардеш).**

**«Хала бег1тала мез х1едалути адамти наб**

**х1ячмазибад бердибтачи мешубиркур».**

**(Г1яйша Кьурбанова).**

1.Существительное гъайла бут1а саблин баян.

2.Существительноела жинс.

3.Урус мезла ва дарган мезла существительноебала мешудеш ва дек1ардеш.

**1.Существительноеличила баян.**

Сунела къияндешуни х1ясибли существительное глаголлис г1ергъи к1иибил мерличибси гъайла бут1а саби.Существительноела гьалар-гьаларти баянти дурх1нани касибти сари бех1бихьудла классуназир. Существительное гъайла бут1а саби, суненира сек1ал чебиахъуси ва чи? се? ибти суалтас жаваб лугуси. Илала грамматический лишанти сари: хасти ва т1инт1ти диубли дашни, жинс, кьадар, падеж, склонение лерни.

Нушани балуливан существительноела

х1ябал жинс лер: мурул, хьунул, урга;

к1ел кьадар лер: цалихъ ва дахълихъ;

х1ябал склонение лер: цаибил, к1иибил, х1ябъибил;

вец1ну цара падеж лер: верх1ел г1ядатла , авал мерла.

**2.Существительноела жинс.**

Урус мезличил цугбуцалли, даргала мезлизиб жинс кабизахъес гьамадли саби.

Мурул жинслизи кадурхули сари лерил мурул адамтачи хасдарибти существительноеби.

Хьунул жинслизи –лерил хьунул адамтачи, г1еларти лерил урга жинслизи-миц1ирти диаб (одушевленные), миц1ирти ах1енти диаб (неодушевленные).

Существительное гьамадли багьес вирар глагол-бигьни сай, сари, саби имц1абарилира:

Узи сай, рузи сари, кьял саби.

Илкьяйдали, прилагательноеличиблира багьес вирар: ухъна дудеш, рухъна неш, бухъна гата.

Имц1аливан существительное жинсла г1яламатунани чебиахъули бирар.

Мурул жинс–Г1яли вак1иб.

Хьунул жинс–Пат1имат рак1иб.

Урга жинс–Эмх1е бак1иб.

Цалихълизир жинсла г1яламатуни сари: в–м.ж.; р–хь.ж.;

б–у.ж..

Мурул-хьунул жинс - Дурх1нира рурсбира бак1иб.

Умх1и дак1иб.

Дахълихълизир жинсла г1яламатуни сари: б–м-.хь.жинс; д–урга жинсла.

Существительноела жинс буч1ахъух1ели, пикри бях1чиаэс чебиркур жинсла г1яламатуни х1едашниличира, цакамти дугьбазир ах1енти: узи, рузи, бузи; узикьар, рузикьар ,бузикьар.

Къант1ли буралли, дарган мезлизиб жинс кабилзахъуси саби илдачи жинс х1ясибли далдикибти царх1илти гъайла бут1начибли: прилагательноеличибли, причастиеличибли, глаголличибли.

Валк1а урши, ралк1а рурси, балк1а г1ярг1я (прилаг.); кайкибси (кавикибсилизибад) урши, карикибси рурси, кабикибси галга (прич.); Мях1яммад т1ях1ухъун, Аминат т1ях1рухъун, дагъа т1ях1бухъун (глагол).

Лер существительноеби чумал жинслис дузахъутира.

А) Нушачи ишбарх1и районна ца х1янчизар вак1иб.

Дила неш г1ях1си х1янчизар сари.

Б)Нешли хьарбаиб: «Дурх1я школализивад вак1ибу?»

Житала дурх1я ванаси мерличиб бусулри.

Х1янчизар, дурх1я х1ябалра жинслизир дузули сари.

Алк1ули саби суал: «Сен-сен дек1ардулхъули илди существительноеби?»

Гьала-гьала цаибти предложениеби х1ердирех1е.

Х1янчизар вак1иб –в- мурул жинсла г1яламат.

Х1янчизар сари –р- хьунул жинсла г1яламат бигьнилизиб.

К1иибти предложениебазиб дурх1я ибси дев бак1или саби мурул жинслизиб (вак1ибу). Урга жинслизиб (бусулири).

Х1ебиалли, х1ябалра жинслис дузахъути существительноеби жинсла г1яламатуначирли дек1ардулхъули сари Илдигъунти сари ишди г1ергъити дугьбира: буслус, азгъин, дуг1рухъ.

Дила хала дудеш буслус сай. Дила хала неш буслус сари.

Урус мезлизирад г1ерасибти саниг1ят иргъахъути дугьбира.

Дила дудеш колхозла председатель сай.

Дила неш председатель сари.

Ихдигъунти дугьби урус мезлизирра лер, чусра существительные общего рода (соня, плакса, лентяй,

неряха, разиня, невежда) бик1ути.

**3.Урус мезлара дарган мезлара существительноела мешути ва дек1арти лишанти.**

Урус мезлара дарган мезлара существительное- бала **ишдигъунти дек1арти лишанти лер:**

1.Урус мезлизиб лерилра миц1ирти (одушевленные) существительноебачи? Кабалтуси саби кто?,

миц1ирти ах1ентачи (неодушевленные) –что?

Дарган мезлизиб биалли ч1янк1ли мурул-хьунул жинсла существительноебачи саби чи? ибси суал кабалтуси, урга жинсла–се?

2.Урус мезлизир 6 падеж сари лерти, дарган мезлизир– 11.

3.Урус мезлизиб уйхъу падежла ахир леб: парт+а,парт+у, парт+е; дарган мезлизиб ахир агара.

Цугбуцес: Я положил книгу на парт+у.

Нуни жуз парта+личи кабихьира.

Ишаб предлог на-ла мер -личи ахирли бурцули саби.

4.Урус мезлизиб склонениела ахир Уйхъу (Именительный) падежлизиб белгибирули саби; дарган мезлизиб Уйхъу падежла ахир агни багьандан, Актив падежлизибси ахирличибли белгибирули саби.

5.Склонениела тях1ярра дек1арси саби.

Урус мезла цаибил склонениелизи кадурхули сари мурул хьунул жинсла -а, -я-личил тамандирути существительноеби (дядя, дедушка, тётя, бабушка);

К1иибиллизи–лерил мурул ва урга жинсла( класс, словарь, окно, ружьё);

Х1ябъибиллизи–лерил хьунул жинсла, сарира к1ант1идешла ишараличил тамандирути.

Дарган мезлизир цаибил склонениелизи кадурхар Актив падежла ахир–ни (ада+ни);

К1иибиллизи - Актив падежла ахир–й (Г1усма+й, дарма+й);

Х1ябъибиллизи–Актив падежла ахир–ли (неш+ли).

6.Урус мезлизирван дарган мезлизирра лер царка, учидяхъ, цаладяхъ дугьби.

Дарган мезлизиб урус мезлизиб лебси соединительная гласная( о, е) агара.

Пар+О+ход, вод+О+воз, земл+Е+мер.

Вац1ап1акь,х1ябк1ап1и, хъалибарг.

7.Урус мезлизир дарсх1едик1ути существительноеби (несклоняемые) лер: кафе,кофе;дарган мезлизир агара.

8.Урус мезлизирад г1ерасибти дугьбазир ах1енти дарган мезлизир Ы,Щ,Ф (ч1янк1ли уФэс ибси девлизиб) х1урпри агара.

9.урус мезлизир к1ел кьяп1ти х1ярп девла бех1бихьудлизир дашули сари (школа, стол, стакан, класс, шкаф);

Дарган мезлизир – дашули ах1ен.

**Урус мезлизибра дарган мезлизибра мешудеш:**

1.К1ел кьадар (луг1и) лер;

2.Хасти ва т1инт1ти существительноеби лер;

3.Х1ябал склонение лер.

 Директор\_\_\_\_\_\_\_\_Дибиров И.Д.

 Зам.директора по УВР\_\_\_\_\_\_\_\_ Рашидова У.У.

Руководитель мет.объединения\_\_\_\_\_\_\_\_Гасанова М.М.

**МКОУ«Мекегинский лицей им.Г.М.Гамидова».**

**Доклад**

**на тему:**

**«Различие и сходство**

**имени существительного**

**в русском и даргинском языках».**

**Учитель:**

**МирзамагомедоваА.М.**

**2017 год.**